**Številka:**

**Dne: 31. 8. 2017**

# Z A P I S N I K

16. redne seje Sveta za preventivo in vzgojo v cestnem prometu Občine Duplek, ki je bila dne 31. 8. 2017, ob 17. uri v sejni sobi Občine Duplek.

Prisotni:

* Marjan Vrbnjak, Peter Zajc, Simon Poštrak, Marko Rahle, člani sveta;
* Simon Košti, upravičeno odsoten
* Dušanka Novak, višja svetovalka, občinska uprava

Sejo je vodil predsednik sveta Marjan Vrbnjak.

1. **TOČKA**

**OBRAVNAVA IN POTRDITEV ZAPISNIKA 15. REDNE SEJE**

Zapisnik so člani prejeli skupaj z gradivom.

Razpravljavci: /

**Sklep št. 73:**  ***»Svet za preventivo in vzgojo v cestnem prometu Občine Duplek potrdi zapisnik 15. redne seje sveta. «***

**Prisotni 4 člani, ZA 4 člani**

**Sklep je bil sprejet.**

1. **TOČKA**

## OBRAVNAVA IN POTRDITEV DNEVNEGA REDA

Dnevni red so člani prejeli z gradivom.

Ker je občinska uprava po sklicu seje prejela dodatno gradivo za obravnavo na svetu, je predsednik predlagal razširitev dnevnega reda z dvema novima točkama: »Obravnava pobude občanke iz Zgornjega Dupleka za označitev šolske poti« in »Analiza podatkov preventivne radarske table«, kot 5. in 6. točka dnevnega reda.

Razpravljavci: vsi prisotni člani sveta

***Sklep št. 74:******Svet za preventivo in vzgojo v cestnem prometu Občine Duplek******soglaša s predlagano razširitvijo dnevnega reda 16. redne seje Sveta za preventivo in vzgojo v cestnem prometu Občine Duplek z novo 5. točko »Obravnava pobude občanke iz Zgornjega Dupleka za označitev šolske poti« in 6. točko »Analiza podatkov preventivne radarske table«.***

**Prisotni 4 člani, ZA 4 člani**

**Sklep je bil sprejet.**

***Sklep št. 75:***  ***»Svet za preventivo in vzgojo v cestnem prometu Občine Duplek potrdi razširjeni dnevni red 16. redne seje Sveta za preventivo in vzgojo v cestnem prometu :***

***» Svet za preventivo in vzgojo v cestnem prometu Občine Duplek potrdi dnevni red 16. redne seje:***

1. ***Obravnava in potrditev zapisnika 15. redne seje***
2. ***Obravnava in potrditev dnevnega reda***
3. ***Izvedba aktivnosti ob začetku novega šolskega leta***
4. ***Priprave na izvedbo nalog, načrtovanih v zadnjem tromesečju***
5. ***Obravnava pobude občanke iz Zgornjega Dupleka za označitev šolske poti***
6. ***Analiza podatkov preventivne radarske table***
7. ***Pobude in vprašanja«***

**Prisotni 4 člani, ZA 4 člani**

**Sklep je bil sprejet.**

1. **TOČKA**

**IZVEDBA AKTIVNOSTI OB ZAČETKU NOVEGA ŠOLSKEGA LETA**

Uvodne obrazložitve je podal predsednik sveta. Povedal je, da se je kljub več pozivom za sodelovanje prostovoljcev, odzvalo le PGD Korena s štirimi prostovoljci, ki bodo pokrivali okolico OŠ Korena, med tem, ko OŠ Duplek in obe podružnici, zaradi neodzivnosti pozvanih, ne bo pokrita. Zato bo tam prometni varnosti več pozornosti namenila Policija, v dveh dneh pa bo pri teh šolah prisotno tudi Medobčinsko redarstvo.

Razpravljavci: vsi prisotni člani sveta

***Sklep št. 76:*** ***»Svet za preventivo in vzgojo v cestnem prometu Občine Duplek bo aktivnosti ob pričetku novega šolskega leta opravljal od 1. do vključno 8. 9. 2017:***

* ***pri OŠ Korena s štirimi prostovoljci,***
* ***pri OŠ Duplek in obeh podružnicah s Policijo in dva dni Medobčinskim redarstvom.***

***Ob koncu aktivnosti bo s sodelujočimi prostovoljci organiziran zaključni sestanek, kjer bo izvedena analiza aktivnosti. Datum zaključnega sestanka bo naknadno usklajen.«***

**Prisotni 4 člani, ZA 4 člani**

**Sklep je bil sprejet.**

1. **TOČKA**

**PRIPRAVE NA IZVEDBO NALOG, NAČRTOVANIH V ZADNJEM TROMESEČJU**

Uvodne obrazložitve je podal predsednik sveta.

Razpravljavci: vsi prisotni člani sveta

***Sklep št. 77:*** ***»Svet za preventivo in vzgojo v cestnem prometu Občine Duplek sprejme sklep, da bo v zadnjem tromesečju leta 2017 izvedel naslednje aktivnosti:***

* ***sodelovanje pri akciji »Red je pas pripet« v mesecu oktobru, z izvajanjem štetja privezanosti oz. ustrezne uporabe varnostnih sistemov pri otrocih v vozilih, s katerimi starši otroke pripeljejo v šolo;***
* ***sodelovanje v akciji »Pešec« v mesecu oktobru;***
* ***izvedba predavanja za občane v mesecu novembru, predvidoma v dvorani v Sp. Dupleku. Datum izvedbe aktivnosti bo naknadno usklajen.«***

**Prisotni 4 člani, ZA 4 člani**

**Sklep je bil sprejet.**

1. **TOČKA**

**OBRAVNAVA POBUDE OBČANKE IZ ZGORNJEGA DUPLEKA ZA OZNAČITEV ŠOLSKE POTI**

Uvodne obrazložitve sta podala predsednik sveta in Simon Poštrak.

Razpravljavci: vsi prisotni člani sveta

*Sklep št. 78: »Svet za preventivo in vzgojo v cestnem prometu Občine Duplek daje pobudo občinski upravi Občine Duplek, da prouči pobudo občanke za označitev avtobusne postaje v Žitečki vasi »pri Cviklu« in tam potekajoče šolske poti označi z ustrezno prometno signalizacijo.«*

**Prisotni 4 člani, ZA 4 člani**

**Sklep je bil sprejet.**

1. TOČKA

ANALIZA PODATKOV PREVENTIVNE RADARSKE TABLE

Uvodne obrazložitve je podal Simon Poštrak.

Razpravljavci: vsi prisotni člani sveta

*Sklep št. 79: »Svet za preventivo in vzgojo v cestnem prometu Občine Duplek se je seznanil s podatki preventivne radarske table, pridobljenimi v času postavitve na Johah, pri gostilni Johana.« Podpredsednik sveta Simon Poštrak, bo do naslednje seje še podrobneje proučil podatke, in bo takrat sprejet ustrezen sklep.«*

**Prisotni 4 člani, ZA 4 člani**

**Sklep je bil sprejet.**

1. TOČKA

**POBUDE IN VPRAŠANJA**

Član sveta Peter Zajc je opazil, da ni krajevne table med Spodnjim Duplekom in Spodnjo Koreno (na regionalni cesti). Predlaga, da se da pobuda občinski upravi, da se postavi krajevna tabla brez črne obrobe.

***Sklep št. 80: » Svet za preventivo in vzgojo v cestnem prometu Občine Duplek******daje pobudo Občinski upravi, da preuči možnost postavitve ustrezne prometne signalizacije na regionalni cesti med naseljema Spodnji Duplek in Spodnja Korena .«***

**Prisotni 4 člani, ZA 4 člani**

**Sklep je bil sprejet.**

Seja sveta je bila zaključena ob 18. uri.

Marjan Vrbnjak

Zapisala: predsednik

Dušanka Novak